
I. ДОКУМЕНТИ ЗА ОТКРИВАНЕ НА ПРОЦЕДУРАТА
           1. Общи положения и предназначение на документацията за участие.
	Възложител на настоящата обществена поръчка е директорът на ТП „ДГС Граматиково”, упълномощен от  Директора на ЮИДП ДП гр. Сливен, на основание чл. 172, ал.1,т.2 и т.14 от Закона за горите, чл.5, ал.1, ал.2, т.14, чл.7, ал.1 от Закона за обществените поръчки.

Настоящата документация съдържа информация, която дава възможност на потенциалните кандидати за участие в поръчката да се запознаят с предмета, условията за участие, изисквания към участниците и процедурата по провеждането й. Всички правоотношения, свързани с организирането и провеждането на процедурата се регламентират от Закона за обществените поръчки (ЗОП), Правилника за прилагане на Закона за обществените поръчки (ППЗОП) и настоящата документация. 
Обществената поръчка се провежда от комисия, която се назначава от възложителя след изтичане на срока за получаване на офертите. 
         2. Обект и предмет на обществената поръчка. 
2.1. Обект на обществената поръчка 
        По смисъла на чл. 3, ал. 1, т. 2 от ЗОП, обект на обществената поръчка е „доставка",
2.2. Предмет на обществената поръчка е: „Доставка чрез закупуване на котел за отопление, включително транспорт, демонтаж и монтаж, както и гаранционна поддръжка за нуждите на ТП ДЛС „Граматиково”
          3. Място за изпълнение на поръчката- доставката на котела ще се извърши до ловния дом на ТП ДЛС „Граматиково”- местност „Петрова нива”
.     4. Варианти на офертата
         Всеки кандидат може да представи само едно предложение по предмета на процедурата. Не се допуска представянето на варианти в офертата. 
       5. Прогнозна стойност на поръчката. 
         Прогнозната стойност за изпълнение на поръчката е в размер на 4000.00 лв. без    ДДС. ВЪЗЛОЖИТЕЛЯТ няма задължение за цялостно усвояване на посочения финансов ресурс.
     6. Срок на изпълнение и начин на плащане. 
       Срок на изпълнение на поръчката е: 3 /три/ месеца след сключването на договора 
 6.1. Начин на плащане
       Плащането ще се извършва в срок до 10 (десет) календарни дни от депозиране на надлежно оформена фактура-оригинал от Изпълнителя и подписан протокол за извършените услуги. Всички плащания ще се извършват само по банков път в български лева с платежно нареждане по банкова сметка, посочена от Изпълнителя. Авансови плащания не се допускат. 
      7. Гаранция за изпълнение на договора. Условия и размер.
      Възложителят не поставя изискване за представяне на гаранция за изпълнение. 
  
8. Критерии за възлагане на поръчката. 
               Икономически най-изгодната оферта ще се определи въз основа на критерий „най-ниска цена". 
              9. Техническа спецификация. 
Техническата спецификация за изпълнение предмета на поръчката е посочена подробно в Приложение №11 към настоящата документация за участие.

 ІІ. ПРЕДОСТАВЯНЕ НА ДОКУМЕНТАЦИЯ ЗА УЧАСТИЕ И ОБМЕН НА ИНФОРМАЦИЯ
        1. Място, срок и начин за получаване на документацията за участие.        Възложителят предоставя неограничен, пълен, безплатен и пряк достъп до настоящата документация като на основание и в съответствие с чл.32, ал.1 от ЗОП я публикува на интернет адрес: http://www.uidp-sliven.com/procedures/ в Раздел „Профил на купувача”. 
       2. Разяснения по условията и документацията на процедурата. 
2.1. Искане на разяснения 
Всяко заинтересовано лице може поиска писмено от Възложителя разяснения по документацията за провеждане на процедурата.
 2.2. Срокове за искане за разяснения 
Лицата могат да поискат писмено от Възложителя разяснения по условията на обществената поръчка до З (три) дни преди изтичане на срока за получаване на офертите. 
2.3. Срокове за отговор на исканията за разяснения Възложителят предоставя исканите разясненията най-късно до 3  дни след деня, в който е постъпило искането. Разясненията се предоставят чрез публикуване в „Профила на купувача", без да се посочва името на лицето, направило запитването или на предоставен имейл на запитващия. Възложителят не предоставя разяснения, ако искането е постъпило след срока по т.2.2. Всички запитвания и дадени разяснения се прилагат към досието на процедурата. 
     3. Обмен на информация между възложителя и участниците
 3.1. Всички комуникации и действия на Възложителя и на участниците, свързани с настоящата обществена поръчка ще се извършват само в писмен вид и на български език. 
3.2. Обменът на информация между възложителя и участник по настоящата обществената поръчка, ще се извършва по един от следните начини:
 а) лично - срещу подпис;
 б)по пощата - чрез препоръчано писмо с обратна разписка, изпратено на посочения от участника адрес; 
в] по факс; 
д) по електронен път при условията и по реда на Закона за електронния документ и електронния подпис; 
е] чрез комбинация от тези средства. 

III. ИЗИСКВАНИЯ КЪМ УЧАСТНИЦИТЕ В ОБЩЕСТВЕНАТА ПОРЪЧКА 
1. Общи изисквания към участниците
 В настоящата обществената поръчка чрез събиране на оферти с обява може да участва всяко българско или чуждестранно физическо и/или юридическо лице, включително техни обединения и всяко друго образувание, което има право да изпълнява услугите предмет на настоящата процедура, съгласно законодателството на държавата, в която то е установено. В случай, че участника е обединение/консорциум Възложителят не поставя изисквания, относно съществуването на конкретна правна форма за същото, за участие в настоящата обществена поръчка. 
Когато участникът е обединение, което не е юридическо лице същият представя оригинал или нотариално заверено копие на документ, от който е видно правното основание за създаване на обединението, партньорът, който представлява обединението за целите на настоящата обществена поръчка, правата и задълженията на участниците в обединението, разпределението на отговорността между тях и дейностите, които ще изпълнява всеки член на обединението. Не се допускат промени в състава на обединението след крайния срок за подаване на офертата. 
В случай, че определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи на възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.
 Клон на чуждестранно лице може да е самостоятелен участник в обществената поръчка, ако може самостоятелно да подава оферти и да сключва договори съобразно законодателството на държавата, в която е установен. 
За изпълнение на настоящата обществена поръчка участниците могат да се позовават на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. По отношение на критериите, свързани с професионална компетентност, участника може да се позове на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Възложителят изисква от участника да замени посоченото от него трето лице, ако то не отговаря на съответните критерии за подбор. 
Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл.65, ал.2-4 от ЗОП, Участниците могат да посочват в офертата подизпълнители и дела от поръчката, който ще им възложат, ако възнамеряват да използват такива. В този случай трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, който не отговаря на съответните критерии за подбор, 
Независимо от възможността за използване на подизпълнители отговорността за изпълнение на договора за обществена поръчка е на изпълнителя. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. 
Изпълнителят уведомява възложителя за всякакви промени в предоставената информация в хода на изпълнението на поръчката. 
Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1.за новия подизпълнител не са налице основанията за отстраняване в процедурата; 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности. 
При замяна или включване на подизпълнител изпълнителят представя на възложителя всички документи, които доказват изпълнението на условията по-горе, заедно с копие на договора за подизпълнение или на допълнителното споразумение в тридневен срок от тяхното сключване.
 Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.
 В процедура за възлагане на обществена поръчка едно физическо или юридическо лице може да участва само в едно обединение. Свързани лица по смисъла на параграф 2, т.45 от доп.разпоредби на ЗОП, не могат да бъдат самостоятелни участници в една и съща процедура. 
2. Изисквания към лично състояние на участниците.
 За участниците в настоящата обществена поръчка следва да не са налице основанията за отстраняване по чл.54, ал.1, т,1-5 и т.7 от ЗОП. Не може да участва в процедура за възлагане на обществена поръчка и Възложителят ще отстрани участник, за когото са налице следните обстоятелствата: 
1.1. е осъден с влязла сила присъда, освен ако е реабилитиран, за престъпление по чл. 108а, чл.159а-159г, чл.172, чл.192а, чл. 194-217, чл.219-252, чл.253-260, чл.301-307, чл.321, чл.321а и чл.352- 353е от Наказателния кодекс; 
1.2. е осъден с влязла в сила присъда, освен ако е реабилитиран, за престъпление аналогично на тези по т.1.1 в друга държава членка или трета страна; 
1.3. има задължения за данъци и задължителни осигурителни вноски по смисъла на чл.162 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на страната, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; 
1.4. е налице неравнопоставеност в случаите по чл.44, ал.5 от ЗОП; 
1.5. е установено, че: 
а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
 б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор; 1.6. е налице конфликт на интереси, който не може да бъде отстранен. 
Съгласно чл.54, ал.2 от ЗОП основанията по т.1.1, 1.2 и 1.6 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи. Лицата, които представляват участника и членовете на управителни и надзорни органи, съгласно чл.40, ал.2 от ППЗОП, са както следва:
 • при събирателно дружество - за лицата по чл.84, ал.1 и чл.89, ал.1 от Търговския закон (ТЗ); 
• при командитно дружество - неограничено отговорните съдружници по чл. 105 от ТЗ;
 • при дружество с ограничена отговорност - лицата по чл. 141, ал.1 и ал. 2 от ТЗ, а при еднолично дружество с ограничена отговорност - за лицата по чл. 147, ал.1 от ТЗ;
 • при акционерно дружество - лица по чл. 241, ал. 1, чл. 242, ал. 1 и чл. 244, ал. 1 от ТЗ;
 • при командитно дружество с акции - за лицата по чл. 256 във връзка с чл.244, ал. 1 от ТЗ; 
• при едноличен търговец - физическото лице - търговец; 
• при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран; 
• и за прокуристите, когато има такива; 
Когато лицето има повече от един прокурист, декларацията се подава само от прокуриста, в чиято представителна власт е включена територията на Република България. • в останалите случаи, включително за чуждестранните лица - лицата, които представляват, управляват и контролират участника, съгласно законодателството на държавата, в която са установени. Участник, за когото е налице някое от основанията за отстраняване посочени от т.1.1 до т.1,6 има право да представи мерки за доказване на надежност, съгласно чл.56 от ЗОП, които ще бъдат преценени от Възложителя.
 1.7. На основание чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), дружества, регистрирани в юрисдикции с преференциален данъчен режим и контролираните от тях лица, не могат пряко или косвено да участват в настоящата процедура, включително и чрез гражданско дружество/ консорциум, в което участва дружество, регистрирано в юрисдикция с преференциален данъчен режим. 
3. Критерии за подбор. Специфични изисквания и условия за участие в процедурата. 
3.1. Годност (правоспособност) за упражняване на професионална дейност ВЪЗЛОЖИТЕЛЯТ НЕ ПОСТАВЯ ИЗИСКВАНИЯ ЗА ГОДНОСТ ЗА УПРАЖНЯВАНЕ НА ПРОФЕСИОНАЛНА ДЕЙНОСТ.
 3.2. Изисквания за икономическо и финансово състояние на участниците: 
3.2.1. МИНИМАЛНИ ИЗИСКВАНИЯ за икономическо и финансово състояние Възложителя не поставя минимални изисквания за икономическо и финансово състояние на участника. ИЗИСКУЕМИ ДОКУМЕНТИ и информация Възложителят не изисква документи и информация за икономическото и финансово състояние на участника. 
3.3. Изисквания за технически и професионални способности:
 3.3.1. МИНИМАЛНИ ИЗИСКВАНИЯ за технически и професионални способности. ВЪЗЛОЖИТЕЛЯТ НЕ ПОСТАВЯ ИЗИСКВАНИЯ ЗА ПРОФЕСИОНАЛНИ И ТЕХНИЧЕСКИ СПОСОБНОСТИ. 
4. Основания за отстраняване от участие в процедурата. 
4.1. Възложителят ще отстрани от участие в обществената поръчка участник, за когото са налице обстоятелствата по чл.54, ал.1, т.1-5 и т.7 от Закона за обществените поръчки. 
4.2. Освен на основанията по горе. Възложителят ще отстрани от участие в процедурата: 
4.2.1. участник, който не отговаря на поставените критерии за подбор или не изпълни друго условие, посочено в обявата за обществена поръчка и в настоящата документация; 
4.2.2. участник, който е представил оферта, която не отговаря на предварително обявените условия на поръчката; 
4.2.3. участник, който не е представил в срок обосновката по чл, 72, ал. 1 от ЗОП или чиято оферта не е приета съгласно чл. 72, ал, 3 - 5 от ЗОП; 
4.2.4. участници, които са свързани лица. 

IV. ИЗИСКВАНИЯ И УКАЗАНИЯ ЗА ИЗГОТВЯНЕ И ПРЕДСТАВЯНЕ НА ОФЕРТИТЕ 
1. Изисквания към офертата и документите приложени към нея. 
1.1. При изготвяне на офертата участникът, трябва да се придържа точно към обявените от Възложителя условия. 
1.2. Всеки участник може да представи само една оферта за участие в процедурата.     
1.3. Офертата се изготвя само в един вариант, съобразно изискванията на Възложителя. Не се допуска предлагане на алтернативни решения (повече от един вариант) по отношение на срокове, цени или други елементи от офертата.
 1.4. Офертата и всички документи, подготвени от участниците в обществената поръчка и цялата кореспонденция между тях и Възложителя, следва да бъдат на български език, 
1.5. Всички документи се представят само в един екземпляр.
1.6. Документи, чийто оригинал е на чужд език, се представят и в официален превод на български език, за верността на който отговаря участникът. Официален превод означава превод, извършен от преводач, който е вписан в списък на лице, което има сключен договор с Министерство на външните работи на Република България за извършване на официални преводи. 
1.7. Всички документи трябва да са представени в срока на тяхната валидност. 
1.8. Документите се подписват само от лица с представителни власт или упълномощени за това лица, като се подпечатват с печата на дружеството. В случай, че се подписват от пълномощник следва да се представи и нотариално заверено пълномощно (оригинал) за извършване на съответните действия,
 1.9. Когато са представени копия на документите, същите следва да са заверени с подпис и печат от съответния кандидат с текст "Вярно с оригинала". 
1.10. При изготвяне на офертата не се допускат никакви вписвания между редовете, изтривания или корекции, освен ако са заверени с подпис и печат на представляващия или лицето, упълномощено от кандидата да го представлява. 
1.11. Участникът в процедурата може да промени, допълни или оттегли офертата си, найкъсно до изтичане на срока за подаване на офертите. 
1.12. Офертата следва да отговаря на изискванията, посочени в обявата и настоящата документация и да бъде оформена по приложените към документацията образци. 
1.13. Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.
 1.14. Разходите, свързани с изготвянето и подаването на офертите са за сметка на участника. 
1.15. Участникът не може да има претенции за направените от него разходи, включително и при некласиране.
 1.16. Участниците трябва да проучат всички указания и условия за участие, дадени в документацията за участие преди представяне на офертата. 
1.17. Отговорността за правилното разучаване на документацията за участие се носи единствено от участниците.
 1.18. Представянето на оферта задължава участника да приеме напълно всички изисквания и условия, посочени в тази документация и в обявата, при спазване на ЗОП. 
1.19. Лице, което участва като подизпълнител в офертата на друг участник, не може да представя самостоятелна оферта. 
1.20. Лице, което участва като в член на обединение, подало оферта, не може да представя самостоятелна оферта. 
1.21. Едно физическо или юридическо лице може да участва само в едно обединение. 
2. Срок на валидност на офертите.
 2.1. Срокът на валидност на офертата включва времето, през което участниците са обвързани с условията на представените от тях оферти. Този срок е еднакъв за всички участници. 
2.2. Офертите следва да бъдат валидни най-малко 3 (три) месеца от крайния срок за получаване на офертите.
 2.3. Оферти с по-кратък срок на валидност ще бъдат отстранявани от участие в настоящата процедура. 
3. Изисквания при изготвяне на техническото и ценовото предложение 
3.1. Изисквания при изготвяне на техническото предложение 
3.1.1. Участникът изчерпателно посочва конкретните предложения за изпълнение на поръчката, съобразно изискванията на Възложителя, посочени в приложената към настоящата документация „ Техническа спецификация"/Приложение №11/. 
3.1.2. По преценка на участника може да се предоставя и друга налична информация (без посочени цени), която участникът счита за необходима за доказване съответствието с изискванията на Възложителя. 
3.1.3. Срок за изпълнение на дейностите предмет на обществената поръчка, съобразно изискванията на Възложителя. 
3.1.4. Място на изпълнение на обществената поръчка съобразно, изискванията на Възложителя, посочени в обявата и настоящата документация.
 3.1.5. Изрично изявление, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд. 
3.2. Изисквания при изготвяне на ценовото предложение
 3.2.1. Участникът следва да изготви ценовото си предложение, в съответствие с утвърдения образец на „Ценово предложение"/Приложение №8/, приложен към настоящата документация. Участниците, които не са спазили изискванията от настоящия раздел ще бъдат отстранени от участие в процедурата поради не спазване на обявените по-горе условия.
 4. Съдържание на офертата.
 За участие в процедурата участникът подготвя и представя оферта, която трябва да съответства напълно с обявата и указанията на Възложителя, дадени с настоящата документация. 
Всяка Оферта, представляваща съвкупност от документи, се представя в запечатана непрозрачна опаковка, върху която се посочват: името/наименованието на кандидата или участника, вкл. участниците в обединението(когато е приложимо), адрес за кореспонденция, телефон и по възможност - факс и електронен адрес; наименованието на процедурата, за която се подават документите, до кого се подава с обозначение - ДО ТП ДЛС Граматиково 

ВАЖНО!!!! Върху плика не се поставят никакви други обозначения и не се полагат никакви други фирмени печати и знаци. 
В горепосочената непрозрачна опаковка се поставят следните документи: 
 Представяне на участника - представя се в оригинал по приложен към настоящата документация :
· образец Приложение №1, което включва; посочване на единен идентификационен код (ЕИК), съгласно чл 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен (чуждестранните юридически лица представят съответен еквивалентен документ, издаден от съдебен или административен орган в държавата, в която са установени); адрес, включително електронен за кореспонденция при провеждането на обществената поръчка; информация за обслужваща банка, включително и банкова сметка. Когато участникът е обединение, 
· Приложение №2 се представя от всяко физическо или юридическо лице, което участва в него; 
·  Опис на представените в офертата документи по образец: Приложение №13;
·  Документи за доказване на предприетите мерки за надеждност, когато е приложимо - представят се в оригинал или заверено копие;
·  Документи удостоверяващи правното основание за създаване на обединението, представят се когато е приложимо, в оригинал или заверено копие единствено в случаите при които,участникът или кандидатът е обединение, което не е юридическо лице. Документът следва да съдържа информация за правата и задълженията на участниците в обединението, разпределяне на отговорностите между членовете на обединението и дейностите, които ще изпълнява всеки член на обединението за настоящата обществена поръчка; 
·  Декларация по чл, 97, ал. 5 от ППЗОП за липса на обстоятелствата по чл. 54, ал. 1, т. 1-2 и 7 от ЗОП, подписана от лицата, които представляват участника, а когато участникът е обединение - от всяко физическо или юридическо лице, което участва в него - изготвя се по приложения образец: Приложение №2; 
·  Декларация по чл, 97, ал. 5 от ППЗОП за липса на обстоятелствата по чл. 54, ал, 1, т, 3-5 от ЗОП, подписана от лице, което може самостоятелно да представлява участника, а когато участникът е обединение - от лицата, които могат самостоятелно да представляват юридическите лица, които участва в него - изготвя се по приложения образец: Приложение №3; 
· Декларация за липсата на обстоятелства по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС)- представя се в оригинал от всички участници, посочените от участника за подизпълнители, както и членовете на обединенията, по приложен към настоящата документация образец Приложение №4. В зависимост от правно-организационната форма на участниците, декларацията се представя от едно от лицата, посочени в чл. 40, ал. 2 от ППЗОП;
· Декларация за липса на свързаност с друг участник в обществената поръчка, в съответствие с чл. 101, ал. 11 от ЗОП - изготвя се по приложения образец: Приложение №5;
·  Декларация за съгласие за участие като подизпълнител (когато е приложимо) - изготвя се по приложения образец: Приложение №6. Декларацията се представя само в случаите, в които ще бъде използван подизпълнител. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. 
· Техническо предложение за изпълнение на поръчката в съответствие с техническата спецификация и изискванията на Възложителя - представя се в оригинал по приложен към настоящата документация образец: Приложение №7; 
·  Декларация за срока на валидност на офертата- представя се в оригинал по приложен към настоящата документация образец: Приложение №12; 
·  Декларация за съгласие с клаузите на приложения проект на договор- представя се в оригинал по приложен към настоящата документация образец: Приложение №10. 
·  Ценово предложение, представя се в оригинал по приложен към настоящата документация образец Приложение №8; 
·  Документ за упълномощаване, когато лицето, което подава офертата, не е законният представител на участника, представя се Нотариално заверено пълномощно на лицето, упълномощено да представлява участника в процедурата в случаите, при които участника или кандидата не се представлява от лицата, които имат право на това, съгласно извлечението от Търговския регистър,

 ВАЖНА БЕЛЕЖКА!  Всички документи се представят в оригинал или заверено копие, според указаното по-горе за всеки документ. Когато за някой от посочените документи е определено, че може да се представи като „заверено копие", в този случай върху копието на документа да е изписан текст „Вярно с оригинала", да са поставени собственоръчен подпис със син цвят на представляващия (лицето, определено по регистрация да представлява участника или лицето, упълномощено да представлява участника в процедурата от управляващия и представляващия участника с пълномощно, когато участникът е юридическо лице) и свеж печат на Участника [когато участникът разполага с такъв).  Участник, документите в чиято оферта не са систематизирани по указания начин или са с видимо променен образец по форма и съдържание, се отстранява от участие в процедурата по възлагане на настоящата обществена поръчка! 

5. Начин, място и срок за подаване на офертите. 
5.1. Желаещите да участват в обществената поръчка чрез събиране на оферти с обява, подават офертите си лично или чрез упълномощено лице, или чрез пощенска или друга куриерска услуга с препоръчана пратка с обратна разписка, в деловодството на административната сграда на ТП ДЛС ГРАМАТИКОВО, С. ГРАМАТИКОВО  8166, ОБЩИНА МАЛКО ТЪРНОВО,ОБЛАСТ БУРГАС.
 5.2. Оферти за участие в процедурата ще се приемат от 8:00 до 12:00 ч. и от 13:00 до 16:00 ч. всеки работен ден до изтичане на крайния срок за подаване на оферти - 17.12.2019 год. вкл.
 5.3. При приемане на офертите върху опаковката се отбелязват поредният номер, датата и часът на получаването и тези данни се записват във входящ регистър, за което на приносителя се издава документ. 
5.4. Оферта изпратена по пощата или по куриер, трябва да е постъпила в деловодството в срока определен за приемане на офертите. 
5.5. Оферти, представени след изтичане на крайния срок, не се приемат от деловодството на ТП ДЛС ГРАМАТИКОВО
5.7. Не се приемат и оферти, поставени в незапечатана опаковка или в опаковка с нарушена цялост, Такива оферти се връщат незабавно на участника след съответно отбелязване в регистъра. 
5.8. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат във входящия регистър. Не се допуска приемане на оферти от лица, които не са включени в списъка. 
5.9. Всеки участник следва да осигури своевременното получаване на офертата от Възложителя. Възложителят не носи отговорност за оферти, в случай, че се използва друг начин за представяне, различен от посочения,
 5.10. До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и допълнително следния текст „Допълнение / Промяна на оферта [с входящ номер)". 

V, ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ 
1. Отваряне на офертите. 
1.1. Възложителят със заповед определя нечетен брой лица, който да разгледат и оценят получените оферти. 
1.2. Отварянето на офертите ще се проведе на 18.12.2019 Г.. от 10:00 часа, в административната сграда на ТП ДЛС ГРАМАТИКОВО, С. ГРАМАТИКОВО  
1.3. Действията на комисията по отваряне на офертите са публични. На тях могат да присъстват участниците или техни упълномощени представители, както и представители на средствата за масово осведомяване. 
1.4. Упълномощените представители представят документ, удостоверяващ представителната им власт. 
1.5. Присъстващите представители се подписват в регистър, удостоверяващ тяхното присъствие. 
1.6. Комисията отваря офертите по реда на тяхното постъпване и обявява ценовите предложения.
 Със извършването на посочените действия приключва публичната част от заседанието на комисията.
2.Критерии за оценка. 
Възлагането на настоящата обществената поръчка ще се извърши въз основа на икономически най-изгодната оферта, определена по критерий „най-ниска цена" предложена из между допуснатите до етап класиране участниците в процедурата, като на първо място се класира участникът предложил най-ниска обща единична цена.
            3. Разглеждане, оценка и класиране на офертите. 
3.1. Разглеждането и оценяването на офертите продължава на закрито заседание на комисията за провеждане на обществената поръчка, като членовете нямат право да огласяват данни от предложенията на участниците. Комисията разглежда допуснатите оферти и ги оценява в съответствие с предварително обявените условия. Комисията класира участниците по степента на съответствието на офертите с предварително обявените от Възложителя условия. 
3.2. Комисията предлага за отстраняване от процедурата участник: 
• който не е представил някой от необходимите документи или информация по глава IV, т.4. от документацията за участие; 
• за когото са налице обстоятелствата по чл. 54, ал. 1, т.1-5 и т.7 от ЗОП; 
• който е представил оферта, която не отговаря на предварително обявените условия на възложителя; 
• за когото е установено, че е представил невярна информация за доказване на съответствието му с обявените от възложителя критерии за подбор; 
• Комисията не може да предложи за отстраняване участник на основание на неговия статут или правната му форма, когато той или участниците в обединението имат право да предоставят съответната услуга, доставка или строителство в държавата членка, в която са установени. 
3.3. Комисията съставя протокол за разглеждането и оценката на офертите и за класирането на участниците. Протоколът се представя на директора на ТП ДЛС ГРАМАТИКОВО за утвърждаване, след което в един и същ ден се изпраща на участниците и се публикува в профила на купувача. 
           4. Сключване на договор за възлагане на ОП. Необходими документи за сключване на договора. 
         Възложителят сключва писмен договор за обществената поръчка с определения изпълнител в срока по чл.194, ал.1 от ЗОП - в 30-дневен срок от датата на определяне на изпълнителя. Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.
          Възложителят сключва писмен договор, който включва всички предложения от офертата на определения изпълнител. При сключване на договор, определеният изпълнител представя документи по чл.112, т.2, във връзка чл.67, ал.6 от ЗОП: - за липса на обстоятелствата по чл,54, ал.1, т.1 от ЗОП - свидетелство за съдимост на лицата по чл. 40, ал,2 от ППЗОП; - за обстоятелството по чл.54, ал.1, т.3 от ЗОП -удостоверение от органите по приходите и удостоверение от общината по седалището на възложителя и на участника.
           Възложителят може последователно да предложи сключване на договор при условията посочени по-горе с участника, класиран на второ място, когато участникът, който е имал право да сключи договора: 
1.откаже да сключи договор; 
2.не представи някой от документите по настоящата точка;
3.не отговаря на изискванията на чл. 54, ал. 1, т. 1 -5 и т. 7 от ЗОП. Договорът за възлагане на обществена поръчка не може да бъде изменян, освен в случаите изрично посочени в чл. 116, ал. 1 от ЗОП. За всички неуредени въпроси се прилагат разпоредбите на Закона за обществените поръчки и правилника за неговото прилагане.

